

**ประกาศองค์การบริหารส่วนตำบลหัวเมือง**

 **เรื่อง   การลดใช้พลังงานขององค์การบริหารส่วนตำบลหัวเมือง**

**………………………………………………**

ด้วยกระทรวงมหาดไทยแจ้งว่า คณะรัฐมนตรีได้มีมติเมื่อวันที่ 22 มีนาคม 2564 เห็นชอบมาตรการลดใช้พลังงานภาครัฐ ให้ได้อย่างน้อยร้อยละ 10 (ไฟฟ้าและน้ำมันเชื้อเพลิง) โดยให้หน่วยงานของรัฐทุกแห่งดำเนินการตามแนวทางประหยัดพลังงานและรายงานผลการใช้พลังงานเป็นประจำทุกเดือน

องค์การบริหารส่วนตำบลหัวเมืองจึงขอปรับปรุงมาตรการประหยัดพลังงานเพื่อให้บุคลากรขององค์การบริหารส่วนตำบลหัวเมือง ได้ตระหนักถึงความสำคัญของการอนุรักษ์พลังงานและให้ความร่วมมือลดปริมาณการใช้ไฟฟ้าและน้ำมันเชื้อเพลิงอย่างระมัดระวัง ไม่รั่วไหลหรือสูญเปล่า และบรรลุวัตถุประสงค์ตามเป้าหมายได้อย่างมีประสิทธิผล จึงให้บุคลากรทุกคนในหน่วยงานปฏิบัติตามแนวทางการปฏิบัติ ดังนี้

**1.     การประหยัดไฟฟ้า**กำหนดให้ใช้ไฟฟ้าภายในสำนักงานองค์การบริหารส่วนตำบลหัวเมืองไม่

ควรเกินเดือนละ 2,000 หน่วย โดยมีมาตรการดังต่อไปนี้

**1.1   เครื่องปรับอากาศ**

ให้เริ่มระยะเวลาเปิด-ปิดเครื่องปรับอากาศห้องปฏิบัติงานในแต่ละวันให้สั้นลง ดังนี้

เริ่มเปิดเวลา 10.00 น.

ปิดระหว่างเวลา 12.00 น. – 13.00 น.

ปิด 16.00 น.  หรือก่อนเวลาเลิกงานประมาณ 30 นาที หากมีภารกิจที่จะต้องปฏิบัติงานนอกเวลา ให้เปิดเฉพาะที่จำเป็นต้องปฏิบัติงาน

ตั้งอุณหภูมิเครื่องปรับอากาศให้อยู่ที่ 25 องศาเซลเซียส (ประหยัดพลังงานได้ 10%)

**1.2  ไฟฟ้าส่องสว่าง**

ให้เปิดไฟส่องสว่างในห้องปฏิบัติงานและในสำนักงานเฉพาะดวงที่จำเป็นเท่านั้น

ในเวลากลางคืนให้เจ้าหน้าที่รักษาความปลอดภัยเปิดไฟแสงสว่างเท่าที่จำเป็นเพื่อแสงสว่างเท่าที่จำเป็นเพื่อรักษาความปลอดภัยของอาคารต่างๆ ภายในเขตองค์การบริหารส่วนตำบลหัวเมือง

**1.3  เครื่องคอมพิวเตอร์และเครื่องใช้สำนักงาน**

ห้ามมิให้เปิดเครื่องคอมพิวเตอร์โดยไม่มีการใช้งาน

ในกรณีที่ไม่ใช้เครื่องถ่ายเอกสารเป็นเวลานานๆ ควรปิดเครื่องถ่ายเอกสาร

-2-

ให้มีการตรวจสอบอุปกรณ์ไฟฟ้าทุกครั้งถ้ามีการชำรุดโดยดำเนินการประมาณราคาซ่อมแซมและดูแลรักษาให้อยู่ในสภาพใช้งานอยู่เสมอ

**2.     การประหยัดเชื้อเพลิง**

กำหนดให้ใช้น้ำมันเชื้อเพลิงรวมแต่ละเดือนไม่ควรเกินเดือนละ 500 ลิตร  โดยมีมาตรการ

ดังต่อไปนี้

2.1   ให้ข้าราชการและลูกจ้างทุกคนใช้รถยนต์ส่วนกลาง รถจักรยานยนต์เท่าที่จำเป็นและ

เป็นไปอย่างประหยัดและต้องขออนุมัติก่อนทุกครั้ง

2.2   กรณีไปราชการในเส้นทางเดียวกันให้เดินทางโดยรถคันเดียวกัน

2.3  ควรใช้โทรศัพท์ โทรสาร และอินเตอร์เน็ตหรือบริการส่งเอกสารแทนการเดินทางไปติดต่อ

ด้วยตนเองเพื่อเป็นการประหยัดน้ำมัน

2.4  หมั่นตรวจสอบสภาพรถให้พร้อมสำหรับการใช้งาน

2.5  ควรขับรถด้วยความเร็วไมเกิน 90 กม./ชั่วโมง

2.6   ให้พนักงานขับรถดับเครื่องยนต์ทุกครั้งขณะจอดรอ

2.7 ให้พนักงานขับรถศึกษาเส้นทางก่อนการเดินทางจัดให้มีแผนที่เส้นทางประจำรถใช้เส้นทาง

ลัดเพื่อการประหยัดเชื้อเพลิง

จึงประกาศให้ทราบโดยทั่วกัน



                        ประกาศ ณ วันที่  9   เดือน  พฤษภาคม  2564

                                      (ลงชื่อ)

                                                (นายสาคร จิตชู)

   นายกองค์การบริหารส่วนตำบลหัวเมือง